text: За професионалисти - Индустриални подови покрития «АTRIA»
  "ATRIA" S.r.l. произвежда широка гама от покрития, предназначени за изолация на подове не само в промишлени сгради, но и в офиси, летища, паркинги, складове, обществени сгради. Покритията са на база епоксидни, полиуретанови и акрилни смоли. Предлагат се продукти за направа на тънкослойни и дебелослойни подови покрития. Цветовата гама е широка и позволява реализиране на естетически издържани подове.
  с успех може да се ползват във всякакви промишлени и граждански помещения;
  повишената влажност на въздуха и честите миения, не променят основните физико-механични показатели на покритието;
  покритията имат високи якостни показатели и химическа устойчивост;
  покритията не позволяват развитието на плесени, мухъл и бактерии;
  устойчиви на температура на въздуха до +120 °С;
  полагането им не изисква специални машини и апарати. При спазване на инструкциите за нанасяне, се получават отлични естетичски разултати.
  "АТРИА" притежава международно валидни сертификати ISO 9001 и ISO 14001 за фирмената система за управление на качеството и опазване на околната среда. Тези сертификати са гаранция за високото технологично ниво на произвежданата продукция, спазване на строгите изисквания за опазване на околната среда и осигуряване на безопасност на труда при нанасяне на покритията.
  Система тънкослойни продукти за слабо натоварване
  Препоръчват се в сухи помещения със слабо механично натоварване и високи изисквания към чистотата. Системата включва грунд и финишно покритие.
  В зависимост от вида на основата се използват два вида грундове:
  FONDEPOX PRIMER - за повърхности, които трябва да се консолидират и чиято влажност е максимум 4%. Разход от 100 до 200 гр/ кв.м., според абсорбиращата способност на повърхността.
  IDROSEM WP - за повърхности, при които влажността е максимум 7%, както и за стари мозайки, керамични и каменни подови облицовки. Разход от 150 до 250 гр/ кв.м., според абсорбиращата способност на повърхността.
  Полиуретанова боя FINILAC LL/NS. Притежава висока степен на износоустойчивост и устойчивост на горивосмазочни материали, силни миещи и дезинфекционни препарати. Препоръчителна дебелина: 200 – 350 микрона. Разход: 400 – 600 гр/ кв.м.
  Епоксидна боя ATRIAPLASTIC P. Боята притежава отлична устойчивост на абразия, на чести почиствания със силни миещи и дезинфекционни препарати, на разтвори на киселини и основи с определена концентрация. Препоръчителна дебелина: 250 – 350 микрона. Разход: 500 – 600 гр/ кв.м.
  Система за слабо натоварване за повърхности с капилярна влага не повече от 5 – 7 % в предприятия от хранително-вкусовата промишленост, болници, операционни зали, детски градини и др.
  Грунд: IDROSEM WP - за бетонови повърхности, както и за стари мозайки, керамични и каменни подови облицовки. Без Мирис! Разход от 150 до 250 гр/ кв.м., според абсорбиращата способност на повърхността.
  Епоксиден финиш: ATOXATRIA Р е двукомпонентно епоксидно покритие, специално разработено за направа на подове в предприятия от хранително-вкусовата промишленост, хладилни камери, болници, операционни зали, обществени кухни и др., където има строги хигиенни изисквания. Без Мирис! Покритието е с вид на емайл и притежава отлична устойчивост при продължителен контакт с млечна, оцетна, винена киселини, силни миещи и дезинфекционни препарати. Препоръчителна дебелина: 250 микрона. Разход: 500-600 гр./ кв.м.
  Саморазливна система за средно натоварване, полагане с маламашка
  За подове на производствени помещения в машиностроителни предприятия, предприятия, електрически централи, гаражи, складове, предприятия от хранително-вкусовата промишленост и за преработка на отпадъци, болници, и др. Системата включва грунд и финишно покритие.
  Епоксиден финиш MALTA AUTOLIVELLANTE, притежаващ следните основни характеристики:
  при полагане: нанася се лесно, отлично се разстила и самоподравнява, има отлична адхезия към основата;
  при експлоатация: полученият филм е едновременно твърд и с добре премерена еластичност, която е особено важна при нанасяне върху метални повърхности, които ще се експлоатират в среда с големи температурни разлики, осигурява отлична хидроизолация на основата, има много добра химична и механична устойчивост. Препоръчителна дебелина: 1 – 3 мм. Разход: 1,6 – 4,8 кг/ кв.м.
  Саморазливна система с голяма дебелина за силно натоварване, полагане с маламашка
  За подове в индустриални предприятия, за които има изисквания за висока механична и химична устойчивост на алкални и кисели разтвори, индустриални почистващи препарати, горива и др. Системата включва грунд и финишно покритие.
  Епоксиден финиш: MALTA TRICOMPONENTE AUTOLIVELLANTE - Трикомпоненетен саморазливен продукт на база модифицирани епоксидни смоли. Притежава висока механична и химическа устойчивост. Препоръчителна дебелина: 2 – 5 мм. Разход: 3,5 – 8,5 кг/ кв.м.
  Консолидираща система за видим бетон, незадържаща прах и замърсявания
  Грунд – Финиш PAV – ACRIL. Изолира отлично бетоновата основа и гарантира добра устойчивост на триене, натиск, масла, смазки, миене с почистващи препарати. Ако се нанесе върфу шлайфан бетон, ефектът е като на подовете на бензиностанциите – гладка, тъмно сива много лесна за подържане повърхност. Препоръчителна дебелина: 50 – 100 микрона. Разход от 100 до 300 гр/ кв.м., според абсорбиращата способност на повърхността.